Šiaurės Makedonijos vyrų krepšinio rinktinė

Makedonijos vyrų krepšinio rinktinė – krepšinio komanda, tarptautinėse varžybose atstovaujanti Makedonijos valstybei. Dalyvavo 3 Europos čempionatuose.

 Istorija 

Makedonijos rinktinė susidarė 1993 m., šaliai pasitraukus iš Jugoslavijos. Ilgą laiką šalis buvo gan vidutinė komanda ir nepateko nei į pasaulio čempionatus, nei į olimpines žaidynes, o 1999 m. Europos čempionate pasitraukė po grupės etapo. 2009 m. Europos čempionate rinktinė įveikė grupės etapą, aplenkusi Izraelio rinktinę, bet antrame grupės lygmenyje iškrito.

Ypač sėkmingas Makedonijos krepšininkų pasirodymas buvo 2011 m. Europos čempionate Lietuvoje – nors makedonai pralaimėjo pirmas varžybas Juodkalnijai, bet vėliau įveikė Graikiją, Kroatiją, Suomiją, Bosniją ir Hercegoviną bei grupėje užėmusi pirmą vietą pateko į kitą etapą. Antrame grupės etape komanda nugalėjo Gruziją bei Slovėniją ir tik paskutinėmis sekundėmis pralaimėjo Rusijai. Ketvirtfinalyje Makedonija sensacingai laimėjo prieš varžybų šeimininkus lietuvius, bet pusfinalyje pralaimėjo Ispanijai. Kovoje dėl trečios vietos makedonai vėl žaidė su Rusija, ir vėl jiems pralaimėjo po atkaklios kovos.

 Pasiekimai Europos krepšinio čempionatuose 

 1999 – 13–16 vieta.
 2009 – 9–12 vieta.
 2011 – 4 vieta.
 2013 – 21–24 vieta.

 Žymūs žaidėjai 

 Vlado Ilievski
 Bo McCalebb
 Pero Antić
 Predrag Samardžiski

Kategorija:Vyrų krepšinio rinktinės
Kategorija:Šiaurės_Makedonijos krepšinis
Kategorija:Šiaurės_Makedonijos sporto rinktinės